CELEX: 32010D0802
Language: fi
Date: 2010-12-21 00:00:00
Title: 2010/802/EU: Komission päätös, annettu 21 päivänä joulukuuta 2010 , vapautuksesta asetuksen (EY) N:o 1681/94 5 artiklan 2 kohdan ja asetuksen (EY) N:o 1831/94 5 artiklan 2 kohdan mukaisen erityisen kertomuksen laatimisesta, kun kyseessä ovat tietyt epäsäännönmukaisuudet toimissa, joihin on saatu yhteisrahoitusta rakennerahastoista ja koheesiorahastosta ohjelmakaudella 2000–2006 (tiedoksiannettu numerolla K(2010) 9244)

23.12.2010   
            
            
               FI
            
            
               Euroopan unionin virallinen lehti
            
            
               L 341/49
            
         KOMISSION PÄÄTÖS,
   annettu 21 päivänä joulukuuta 2010,
   vapautuksesta asetuksen (EY) N:o 1681/94 5 artiklan 2 kohdan ja asetuksen (EY) N:o 1831/94 5 artiklan 2 kohdan mukaisen erityisen kertomuksen laatimisesta, kun kyseessä ovat tietyt epäsäännönmukaisuudet toimissa, joihin on saatu yhteisrahoitusta rakennerahastoista ja koheesiorahastosta ohjelmakaudella 2000–2006
   (tiedoksiannettu numerolla K(2010) 9244)
   (2010/802/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999 kumoamisesta 11 päivänä heinäkuuta 2006 annetun neuvoston asetuksen (EY) N:o 1083/2006 (1) ja erityisesti sen 70 artiklan 3 kohdan ja 105 artiklan 1 kohdan; Euroopan kalatalousrahastosta 27 päivänä heinäkuuta 2006 annetun neuvoston asetuksen (EY) N:o 1198/2006 (2) ja erityisesti sen 103 artiklan 3 kohdan; ja Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen 20 päivänä syyskuuta 2005 annetun neuvoston asetuksen (EY) N:o 1698/2005 (3) ja erityisesti sen 74 artiklan 4 kohdan ja 92 artiklan,
   sekä katsoo seuraavaa:
   
               (1)
            
            
               Lainsäädäntökehys, jolla säädellään Euroopan aluekehitysrahastoa, Euroopan sosiaalirahastoa, maatalouden ohjaus- ja tukirahaston (EMOTR) ohjausosastoa, kalatalouden ohjauksen rahoitusvälinettä, jäljempänä ’rakennerahastot’, ja koheesiorahastoa, on pääosin vakiintunut useista siihen on tehdyistä muutoksista huolimatta. Ohjelmoinnissa valmistellaan monivuotisia monivaiheisia kehityssuunnitelmia, joissa kukin vaihe kestää seitsemän vuotta. Jokaista ohjelmakautta koskee sarja erityisasetuksia, jotka perustuvat yhteisiin yleisperiaatteisiin, mutta joissa on tiettyjä uusia säännöksiä, jotka on laadittu erityisesti kyseistä ohjelmakautta varten. Ohjelmakautta 2007–2013 koskevat säännökset ovat seuraavat: asetus (EY) N:o 1083/2006, Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä annetun neuvoston asetuksen (EY) N:o 1083/2006 ja Euroopan aluekehitysrahastosta annetun Euroopan parlamentin ja neuvoston asetuksen (EY) N:o 1080/2006 täytäntöönpanoa koskevista säännöistä 8 päivänä joulukuuta 2006 annettu neuvoston asetus (EY) N:o 1828/2006 (4), neuvoston asetus (EY) N:o 1198/2006 ja Euroopan kalatalousrahastosta annetun neuvoston asetuksen (EY) N:o 1198/2006 soveltamista koskevista yksityiskohtaisista säännöistä 26 päivänä maaliskuuta 2007 annettu komission asetus (EY) N:o 498/2007 (5), yhteisen maatalouspolitiikan rahoituksen yhteydessä esiintyvistä sääntöjenvastaisuuksista ja aiheettomasti maksettujen määrien takaisinperinnästä sekä tätä alaa koskevan tiedotusjärjestelmän järjestämisestä ja neuvoston asetuksen (ETY) N:o 595/91 kumoamisesta 14 päivänä joulukuuta 2006 annettu komission asetus (EY) N:o 1848/2006 (6) ja neuvoston asetuksen (EY) N:o 1698/2005 soveltamista koskevista yksityiskohtaisista säännöistä maaseudun kehittämisen tukitoimenpiteitä koskevien tarkastusmenettelyjen ja täydentävien ehtojen täytäntöönpanon osalta 7 päivänä joulukuuta 2006 annettu komission asetus (EY) N:o 1975/2006 (7).
            
         
               (2)
            
            
               Ohjelmakautta 2000–2006 koskevat määräykset sisältyvät rakennerahastoja koskevista yleisistä säännöksistä 21 päivänä kesäkuuta 1999 annettuun neuvoston asetukseen (EY) N:o 1260/1999 (8) ja koheesiorahastosta 16 päivänä toukokuuta 1994 annettuun neuvoston asetukseen (EY) N:o 1164/94 (9). Rakennepolitiikan rahoituksen epäsäännönmukaisuuksista ja aiheettomasti maksettujen summien takaisinperinnästä sekä tätä alaa koskevan tiedotusjärjestelmän perustamisesta 11 päivänä heinäkuuta 1994 annettu komission asetus (EY) N:o 1681/94 (10) ja koheesiorahaston rahoituksen yhteydessä esiintyvistä epäsäännönmukaisuuksista ja perusteettomasti maksettujen summien takaisinperinnästä sekä tätä alaa koskevan tiedotusjärjestelmän perustamisesta 26 päivänä heinäkuuta 1994 annettu komission asetus (EY) N:o 1831/94 (11) sisältävät kyseiseen ohjelmakauteen sovellettavat säännöt, jotka koskevat rahastojen toimien rahoituksen yhteydessä tapahtuneita epäsäännönmukaisuuksia ja väärin perustein maksettujen rahasummien takaisinperintää. Kyseisissä asetuksissa säädetään havaittujen epäsäännönmukaisuuksien raportointivaatimuksista. Nämä vaatimukset ovat aiheuttaneet jäsenvaltioille ja komissiolle kohtuuttoman hallinnollisen rasitteen.
            
         
               (3)
            
            
               Bulgarian tasavallan ja Romanian tasavallan Euroopan unioniin liittymistä koskevista ehdoista ja menettelyistä tehdyn pöytäkirjan (12) 28 artiklan 1 kohdan mukaisesti toimenpiteet, joihin on myönnetty tukea liittymistä edeltävästä rakennepolitiikan välineestä (ISPA) 21 päivänä kesäkuuta 1999 annetun neuvoston asetuksen (EY) N:o 1267/1999 (13) perusteella, mutta joita ei ole vielä saatu päätökseen, katsotaan hyväksytyiksi asetuksen (EY) N:o 1164/94 perusteella ja kyseisiin toimenpiteisiin sovelletaan kaikkia viimeksi mainitun asetuksen perusteella hyväksyttyjä toimeenpanotoimenpiteitä koskevia säännöksiä. Entisten ISPA-hankkeiden vuoksi tämä päätös olisi osoitettava myös Bulgarialle ja Romanialle.
            
         
               (4)
            
            
               Jäsenvaltioille aiheutuvan rasitteen vähentämiseksi ja tehokkuuden parantamiseksi asetuksen (EY) N:o 1681/94 3 artiklan 1 kohtaa muutettiin komission asetuksella (EY) N:o 2035/2005 (14) ja asetuksen (EY) N:o 1831/94 3 artiklan 1 kohtaa muutettiin komission asetuksella N:o 2168/2005 (15), minkä vuoksi jäsenvaltioiden ei tarvitse ohjelmakaudelta 2000–2006 raportoida tapauksista, joissa epäsäännönmukaisuus koskee ainoastaan sitä, että ei ole kyetty joko osittain tai ollenkaan toteuttamaan unionin talousarvioista yhteisrahoitettua tointa lopullisen edunsaajan tai tuen vastaanottajan konkurssin vuoksi ja joissa ei ole kyseessä petosepäily eikä konkurssiin liity epäsäännönmukaisuuksia, jäljempänä ’tahattomat konkurssit’.
            
         
               (5)
            
            
               Vaikka asetuksella (EY) N:o 1831/94, sellaisena kuin se on muutettuna, ja asetuksella (EY) N:o 1681/94, sellaisena kuin se on muutettuna, yksinkertaistettiin raportointijärjestelmää, niillä ei yksinkertaistettu kummankaan asetuksen 5 artiklan 2 kohdassa tarkoitetun erityisen kertomuksen toimittamiseen liittyvää vaatimusta. Kokemukset raportoitujen epäsäännönmukaisuuksien käsittelystä ja toimitettujen erityisten kertomusten tarkastelusta etenkin ohjelmakauden 1994–1999 osalta ovat osoittaneet, että jäsenvaltioille aiheutuva hallinnollinen taakka molempien asetusten 5 artiklan 2 kohdan noudattamisesta tahattomien konkurssien yhteydessä on kohtuuton, koska on erittäin epätodennäköistä, että maksujen laiminlyönti tällaisissa tapauksissa johtuisi jäsenvaltion viranomaisten virheestä tai huolimattomuudesta.
            
         
               (6)
            
            
               Jotta asetuksen (EY) N:o 1681/94, sellaisena kuin se on muutettuna, ja asetuksen (EY) N:o 1831/94, sellaisena kuin se on muutettuna, säännösten tavoitteisiin päästään täysimääräisesti on syytä ulottaa menettelyjen yksinkertaistaminen myös molempien asetusten 5 artiklan 2 kohdassa tarkoitetun erityisen kertomuksen antamiseen siten, että jäsenvaltiot, jotka hyötyvät kyseisten asetusten 3 artiklan 1 kohdan toisessa alakohdassa tarkoitetusta yksinkertaistamisesta, hyötyvät myös 5 artiklan 2 kohdassa tarkoitettua kertomusta koskevan vaatimuksen yksinkertaistamisesta.
            
         
               (7)
            
            
               Vaikka rakennerahastoja, koheesiorahastoa ja niiden epäsäännönmukaista käyttöä koskevat säännökset ovat selkeästi yksilöitävissä ohjelmakausittain, raportointijärjestelmään sisältyvien kohtuuttomien hallinnollisten edellytysten yksilöinti on mahdollista vasta ohjelmakauden päättyessä. Siksi raportointijärjestelmien asianmukainen arviointi ja parantaminen on kestänyt.
            
         
               (8)
            
            
               Raportointivelvollisuuksien yksinkertaistamisesta säädettiin myös asetuksessa (EY) N:o 2035/2005, jolla muutettiin asetusta (EY) N:o 1681/94, ja asetuksessa (EY) N:o 2168/2005, joilla muutettiin asetusta (EY) N:o 1831/94. Erityisesti on huomattava, että raportointirajaa, josta säädetään asetuksen (EY) N:o 1681/94 12 artiklan 1 kohdassa ja asetuksen (EY) N:o 1831/94 12 artiklan 1 kohdassa, korotettiin 4 000 eurosta 10 000 euroon. Koska asetukset (EY) N:o 2035/2005 ja (EY) N:o 2168/2005 tulivat voimaan lähellä ohjelmakauden 2000–2006 päättymistä, raportointijärjestelmän aiottua yksinkertaistamista ei voitu täysin toteuttaa kyseisellä ohjelmakaudella, minkä vuoksi jouduttiin poistamaan raportointivelvollisuuksia alle 10 000 euron tapauksilta, joista oli ilmoitettu ennen 28 päivää helmikuuta 2006.
            
         
               (9)
            
            
               Tasa-arvoisen kohtelun varmistamiseksi kaikissa raportointivelvoitteissa, jotka koskevat rakenne- ja koheesiorahastojen epäsäännönmukaista käyttöä, otetaan huomioon asetuksen (EY) N:o 1681/94, sellaisena kuin se on muutettuna, ja asetuksen (EY) N:o 1831/94, sellaisena kuin se on muutettuna, mukainen korotettu raportointiraja ja raportointijärjestelmän yksinkertaistaminen.
            
         
               (10)
            
            
               Tämä päätös ei rajoita jäsenvaltioiden velvoitteita tehdä kaikki asianmukaiset toimenpiteet aiheettomasti maksettujen maksujen takaisinperimiseksi ja takaisinperittyjen rahamäärien ilmoittamiseksi komissiolle.
            
         
               (11)
            
            
               Tässä asetuksessa säädetyt toimenpiteet ovat rahastojen yhteensovittamisesta vastaavan komitean, Euroopan kalatalousrahastokomitean ja maaseudun kehittämiskomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Jäsenvaltioilta ei edellytetä seuraavia kertomuksia rakennerahastojen ja koheesiorahaston yhteisrahoitusta saaneissa toimissa havaituista epäsäännönmukaisuuksista ohjelmakaudella 2000–2006:
   
               a)
            
            
               asetuksen (EY) N:o 1681/94 ja asetuksen (EY) N:o 1831/94 5 artiklan 2 kohdan mukainen erityinen kertomus, kun kyseessä edellä mainittujen asetusten 3 artiklan 1 kohdan toisen alakohdan ensimmäisessä luetelmakohdassa tarkoitettu tahaton konkurssi, jollei komissio nimenomaisesti pyydä kertomusta
            
         
               b)
            
            
               asetuksen (EY) N:o 1681/94 ja asetuksen (EY) N:o 1831/94 5 artiklan 2 kohdassa tarkoitetut kertomukset alle 10 000 euron tapauksissa, jollei komissio nimenomaisesti pyydä kertomusta.
            
         2 artikla
   Tämä päätös on osoitettu kaikille jäsenvaltioille.
   
      Tehty Brysselissä 21 päivänä joulukuuta 2010.
      
         
            Komission puolesta
         
         Johannes HAHN
         
            Komission jäsen
         
      
   
   
      (1)  EUVL L 210, 31.7.2006, s. 25.
   
      (2)  EUVL L 223, 15.8.2006, s. 1.
   
      (3)  EUVL L 277, 21.10.2005, s. 1.
   
      (4)  EUVL L 371, 27.12.2006, s. 1.
   
      (5)  EUVL L 120, 10.5.2007, s. 1.
   
      (6)  EUVL L 355, 15.12.2006, s. 56.
   
      (7)  EUVL L 368, 23.12.2006, s. 74.
   
      (8)  EYVL L 161, 26.6.1999, s. 1.
   
      (9)  EYVL L 130, 25.5.1994, s. 1.
   
      (10)  EYVL L 178, 12.7.1994, s. 43.
   
      (11)  EYVL L 191, 27.7.1994, s. 9.
   
      (12)  EUVL L 157, 21.6.2005, s. 29.
   
      (13)  EYVL L 161, 26.6.1999, s. 73.
   
      (14)  EUVL L 328, 15.12.2005, s. 8.
   
      (15)  EUVL L 345, 28.12.2005, s. 15.